কোলে বসিয়ে শুভশ্রীকে জন্মদিনে ভালোবাসায় ভরালেন রাজ

কলকাতা: ৩ নভেম্বর, আজ শুভশ্রী গঙ্গোপাধ্যয়ের জন্মদিন (Subhashree Ganguly Birthday)। ২০২৫ শুভশ্রী গঙ্গোপাধ্যায়ের কর্মজীবনে এক অনন্য বছর। একের পর এক ছবিমুক্তি, সঙ্গে ওয়েব সিরিজ। তাই জন্মদিনেও ছুটি নেই। কিন্তু এ বছর কত বছর পূর্ণ করলেন নায়িকা? জন্মদিনে আদরমাখা পোস্ট দিলেন স্বামী রাজ চক্রবর্তী (Raj Chakrabarty)।

আপাতত দুমকায় চলছে তাঁর আগামী ছবি ‘ওয়েটিং রুম’-এর শুটিং। জন্মদিনে এলাহি আয়োজন বা বড় করে পার্টি নয় বরং কাজের মধ্যেই নিজেকে নিমগ্ন রেখেছেন অভিনেত্রী। কৌশিক গঙ্গোপাধ্যায় পরিচালিত ছবির শুটিংয়ে শহর থেকে, পরিবার থেকে কয়েক শ’ কিলোমিটার দূরে রয়েছেন শুভশ্রী। মায়ের জন্মদিনে বাবা রাজ চক্রবর্তীকে সঙ্গে নিয়ে ট্রেনে চেপে সেখানেই গেল ইউভান। সোমবার রাজ তাঁর ও শুভশ্রীর একটি ছবি পোস্ট সমাজমাধ্যমে। ছবিতে রংমিলান্তিতে ধরা দেন তাঁরা। সিক্যুয়েন্সের পাড় দেওয়া ধূসর রঙের শাড়ি ও স্লিভলেস ধূস্র ব্লাউজে ধরা দেন অভিনেত্রী। হাতে বড় ডায়ালের ঘড়ি, অন্য একহাতে পাথরের একজোড়া চুড়ি, খোলা চুল আর হালকা মেকআপে সেজেছিলেন নায়িকা।

আরও পড়ুন: পাহাড়ের মাঝে বিকিনিতে উষ্ণতা ছড়াচ্ছেন সারা

অন্যদিকে, রাজের পরনে ছিল ধূসর রঙের পাঞ্জাবি ও সাদা পাজামা। ছবিতে রাজের কোলে বসে থাকতে দেখা যায় শুভশ্রীকে। শুধু এখানেই শেষ নয় ছবিতে মিষ্টি একটি মুহূর্ত ধরা দেয়। রাজ নিজের আঙ্গুল রাজ ক্যাপশনে লেখেন, ‘আমার ভালোবাসায় তোমাকে জানাই শুভ জন্মদিনের অনেক অনেক শুভেচ্ছা। আমি তোমাকে সারাজীবন ভালোবাসব।’

View this post on Instagram

A post shared by Raj Chakrabarty (@rajchoco)

অন্য খবর দেখুন